AIŠKINAMASIS RAŠTAS

Dėl Molėtų rajono savivaldybės individualių nuotekų valymo įrenginių įrengimo dalinio kompensavimo tvarkos aprašo patvirtinimo

1. **Parengto tarybos sprendimo projekto tikslai ir uždaviniai**

Sprendimo tikslas – apsaugoti aplinką nuo išleidžiamų buitinių nuotekų žalingo poveikio ir pasiekti, kad išleidžiamos nuotekos būtų išvalytos pagal nustatytus reikalavimus.

Priimtas sprendimas paskatins rajono gyventojus aglomeracijose, kuriose gyvena mažiau nei 2000 gyventojų ir neturinčius galimybės prisijungti prie centralizuotų buitinių nuotekų surinkimo tinklų, įsirengti individualius nuotekų valymo įrenginius.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Lietuvos Respublikos geriamojo vandens tiekimo ir nuotekų tvarkymo įstatymas;

Nuotekų tvarkymo reglamentas, patvirtintas Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl Nuotekų tvarkymo reglamento patvirtinimo“.

Molėtų rajono savivaldybės 2018-2024 metų strateginis plėtros planas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: Galimybė pasinaudoti kompensacija paskatins rajono gyventojus mažinti aplinkos taršą ir buitines nuotekas tvarkyti pagal nustatytus reikalavimus.

Neigiamų pasekmių nenumatoma.

**4. Priemonės sprendimui įgyvendinti**

Savivaldybės tarybai patvirtinus sprendimą bus skelbiamas kvietimas teikti paraiškas kompensacijai už įrengtus buitinių nuotekų valymo įrenginius gauti.

**5. Lėšų poreikis ir jų šaltiniai**

Molėtų rajono savivaldybės Aplinkos apsaugos rėmimo specialiosios programos ir savivaldybės biudžeto lėšos.

**6. Vykdytojai, įvykdymo terminai**

Sprendimo vykdytojas - Molėtų rajono savivaldybės administracija. Įvykdymo terminai – 2020 metai.